Berby

Berby er en herregård i Halden kommune i Østfold. Den ligger i Berby landskapsvernområde ved Enningdalselva, sydlig for Iddefjorden, og har ca. 1000 daa innmark og 30 000 daa skog.

 Historikk 

I gårdens omgivelser er det steinalderboplasser, bronsealderrøyser, jernaldergraver og bygdeborg. De eldste skriftlige kilder er fra 1344, da under navnet Bærbear.https://okomuseum-grenseland.org/besøksmål%20norge/berby/index.html Gården var krongods til 1626 og senere eid av blant andre slektene Nettelhorst, Bagge, Wiel og Golden. Fra 1639 til 1844 hadde gården setegårdsprivilegier, og den var sentrum i Wiel-slektens store skoggods til 1800-tallet.

Nåværende hovedbygning er fra 1854.

12. september 1808, under den dansk-svenske krigen, fant det sted en hard trefning på gården mellom norske tropper under major Krebs og svenske rekognoseringstropper.https://www.nrk.no/osloogviken/200-ar-siden--berby-slaget-1.6217644 Berby ble senere solgt til familien Golden, og det ble blant annet drevet hagebruksskole der tidlig på 1900-tallet.

 Referanser 

 Litteratur 
 Berby i Store norske leksikon

 Eksterne lenker 

Gamle postkort fra Berby

Kategori:Herregårder i Norge
Kategori:Gårder i Halden